CELEX: 62007CJ0510
Language: sk
Date: 2008-07-17
Title: Rozsudok Súdneho dvora (piata komora) zo 17. júla 2008. # Komisia Európskych spoločenstiev proti Belgickému kráľovstvu. # Nesplnenie povinnosti členským štátom - Smernica 68/414/EHS - Článok 1 ods. 1 - Povinnosť trvalo udržiavať minimálne zásoby ropných výrobkov - Porušenie. # Vec C-510/07.

Rozsudok Súdneho dvora (piata komora) zo 17. júla 2008 – Komisia/Belgicko
      (vec C‑510/07)
      „Nesplnenie povinnosti členským štátom – Smernica 68/414/EHS – Článok 1 ods. 1 – Povinnosť trvalo udržiavať minimálne zásoby ropných výrobkov – Porušenie“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 10)
      Predmet 
      
         
               Nesplnenie povinnosti členským štátom – Nesplnenie povinnosti skladovať ropné výrobky v zmysle článku 1 ods. 1 smernice Rady
                  68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných
                  výrobkov (Ú. v. ES L 308, s. 14; Mim. vyd. 12/001, s. 29) v znení zmien a doplnení, následne kodifikovanej smernicou Rady
                  2006/67/ES z 24. júla 2006 (Ú. v. EÚ L 217, s. 8) – Povaha a rozsah povinnosti skladovania – Nesúlad medzi údajmi poskytnutými
                  dotknutým členským štátom a údajmi predloženými Eurostatom – Spôsob výpočtu zásob ropných výrobkov a hladiny vnútroštátnej
                  spotreby takýchto produktov
               
            Výrok 
      
         
                  1.
               
               
                  
               
               
                  	Belgické kráľovstvo si tým, že neprijalo všetky zákony, iné právne predpisy a správne opatrenia potrebné na trvalé udržiavanie
                     úrovní zásob ropných výrobkov na území Európskeho spoločenstva pre druhú kategóriu ropných výrobkov vymenovaných v článku
                     2 smernice Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby
                     ropy a/alebo ropných výrobkov, zmenenej a doplnenej smernicou Rady 98/93/ES zo 14. decembra 1998, nesplnilo povinnosti, ktoré
                     mu vyplývajú z článku 1 ods. 1 tejto smernice.
                  
               
            
         
                  2.
               
               
                  
               
               
                  	Belgické kráľovstvo je povinné nahradiť trovy konania.